שלומי צ'רקה

**שלומי צ'רקה** (נולד ב-19 ביוני 1979) הוא קומיקסאי, קריקטוריסט ומאייר ישראלי.

## ביוגרפיה
שלומי צ'רקה נולד ב-19 ביוני 1979 בפתח תקווה. למד בישיבה התיכונית כפר הרא"ה ובישיבת ההסדר קריית שמונה. שירת בצה"ל כתצפיתן במודיעין-קרבי. את לימודיו המקצועיים החל בשנת 2002 במחלקה לאנימציה בבצלאל, שם סיים בשנת 2005.

יצירותיו הראשונות פורסמו בעיתונים אותיות וכולנו כשהיה בן אחת-עשרה. את קריירת האיור המקצועית שלו החל צ'רקה בשנת 2004 בעיתון עכבר כל העיר (ירושלים), שם פרסם עמודי קומיקס ברוח פילוסופית, ללא דמויות קבועות. רבים מעמודי הקומיקס הנ"ל ראו אור שלוש שנים לאחר מכן בחוברת הקומיקס שלו - "הצינורות המקובלים".
לאחר מכן פרסם מספר סדרות קומיקס בעיתון הילדים הדתי אותיות ובעיתון הילדים מקור ראשון לילדים. בין הסיפורים "הרפתקה בים המלח", "הרפתקה בממד השמיני" וגם סדרות הקומיקס "זוקי –מדריך בגן החיות" ו-"לודוויג – מסע בעקבות הרש"ר הירש" שיצאו לאחר מכן כספרים בהוצאת ספריית בית-אל.
בנוסף, יצר צ'רקה סדרות קומיקס לעיתונים "ישראלי", "מקור ראשון", "אסימון", "מבראשית", "מחר", "דעות", "קפטן-קידס" ו-"מעריב לילדים" ואייר לעיתונים "בשבע", "אותיות" ו"עולם קטן". החל משנת 2022 מאייר צ'רקה את טורו של אראל סג"ל במוסף הפוליטי של "ישראל היום".

ברשת יצר שלומי צ'רקה סדרות קומיקס לאתרים "השרת העיוור", "בית אבי-חי" ואת סדרת הקומיקס "שאינו משיב כהלכה" (2014-2016) שמתפרסמת באתר "וואלה!". כמו כן יצר איורים לאתרים "929" ו"צו פיוס".

בנוסף, אייר צ'רקה משחקי קופסה ומשחקי מחשב וכן ספרים של הסופרים זהר אביב ("כח המוח"), אושי גרוס ("סיפור מעודד"), דניאל בלטה (סדרת ספרי "עשן ואמיץ"), ווביט וורקו ("אלמז פוסעת בשבילי ילדותה"), מוטי קרמר ("נשמה מחפשת חברים"), לאורה וולמר ("מה עושה האומללות אצלנו בסלון"), סוזן וייס ("חפצים מהלב"), ברק יהודאי ("ימלא פי"), יצחק סברדלוף ("מסכת יציאות"), מיכל פרץ (סדרת הספרים "הסודות של שירי"), יהודה בזק ("לאבא שלי יש מיתר") וג'קי לוי ("נעלי השבת של אברמיקו").

שלומי צ'רקה נמנה בין מייסדי קבוצת היוצרים הדתית "ארמדיל" שהוקמה בשנת 2005.
בשנת 2007 ביים שלומי צ'רקה וידאו-קליפ מונפש לשיר "מרפסת" של להקת "ג'ירפות".
עיצב ואייר עטיפות אלבומים לזמר-יוצר חמי רודנר וללהקת "פרה אדומה". בשנים 2013–2014 ערך צ'רקה סדרת ראיונות עם יוצרים (מאיירים, קריקטוריסטים ויוצרי קומיקס) עבור אתר האינטרנט של המוזיאון הישראלי לקריקטורה וקומיקס בחולון.

צ'רקה מרצה ומעביר סדנאות, בבמות שונות, על קומיקס, קריקטורה ואנימציה ואף מלמד קומיקס במסגרות קבועות כגון מכללת אמונה, אמן (השלוחה החרדית של בצלאל) ובתי-ספר למחוננים. החל משנת 2015 משמש שלומי צ'רקה כלקטור ויועץ אמנותי לגופים שונים בענייני קומיקס ואנימציה. בין השנים 2017 - 2023 נמנה שלומי צ'רקה בצוות הניהול האמנותי של הפסטיבל השנתי "אנימיקס" (הפסטיבל לאנימציה קומיקס וקריקטורה).

כמו כן צ'רקה משמש כשופט בתחרויות הקומיקס השנתיות ע"ש דודו גבע וע"ש אריה נבון מטעם דיזנגוף סנטר ועיריית ת"א ובתחרות הקריקטורות ע"ש דן פתיר.

אחיו שי אף הוא קומיקסאי ומאייר.

מתגורר בירושלים.

## פרסומים (קומיקס)
*הצינורות המקובלים (חוברת, 2007)
*אל תפני מבטך לאחור (עריכה והפקה)(שירים בקומיקס, 2008)
*הפח נמלט ואנחנו נשברנו (חוברת, 2010)
*זוקי – מדריך בגן החיות (לילדים, 2011)
*ריסים בבוהן (חוברת, 2013)
*לודוויג – מסע בעקבות רש"ר הירש (לילדים, 2012)
*בבלים טיפשים (2014, עם קבוצת ארמדיל)
*שאינו משיב כהלכה (ספר קומיקס דיגיטלי, 2015)
*חלקי חילוף (שירים בקומיקס, 2016)
*שיבושים (שירים שנכתבו על פי קומיקס, 2018)
*ספירלה (שירים של נעה א.ג שנכתבו על פי קומיקס, 2020)
*זוקי II - מדריך בגן החיות ומחוצה לו (לילדים ונוער, 2024)
*זוקי III - מדריך ללא גבולות, בגן החיות (לילדים ונוער, 2026)

## פרסים
*2008 - ציון לשבח של 'מועצת הפיס לתרבות ואמנות' (בעקבות הספר "אל תפני מבטך לאחור – שירים בקומיקס")
*Communication Arts - 2013: פרס הצטיינות.

## תערוכות קבוצתיות
*2026 - פזמון לעליון – תערוכת שירים בקומיקס (קבוצתית) בסינמטק הרצליה.
*2023 - זוכרים חיים (קבוצתית) - בית אורי צבי גרינברג.
*2022 - "זוקי" - תערוכת קומיקס לילדים בספריית מעלה אדומים.
*2022 - יצירות על פי המחזה "הדיבוק" - תערוכה קבוצתית באוניברסיטה העברית ובתיאטרון ירושלים.
*2022 - תערוכת מפלצות (קבוצתית) קופסאות אור ביפו העתיקה. תערוכת אבידות (קבוצתית) פסטיבל אאוטליין , ירושלים
*2021 - אנימיקס - סינמטק ת"א - תערוכת מחווה ללאה גולדברג.
*2021 - הביאנלה של ירושלים לאמנות יהודית עכשווית.
*2020 - אאוטליין - איור ומילים בירושלים, תערוכת מחווה ללאה גולדברג.
*2019 - 'המלך קינג ג'ורג' פינת קיבוץ גלויות', מוזיאון היכל שלמה, ירושלים.
*2019 -  תערוכה קבוצתית בעקבות דודו גבע (שבוע האיור, ת"א)
*2019 - שיבושים - שירים שנכתבו על פי קומיקס-קולאז'י, גלריה על הצוק, נתניה.
*2018 - 'לילה בלב עיר', איור ומילים בירושלים.
*2018- 'קריקטורה במדים', המוזיאון הישראלי לקריקטורה וקומיקס, חולון. תערוכה קבוצתית.
*2018 - שיבושים - שירים שנכתבו על פי קומיקס-קולאז'י, מתחם התחנה, י-ם.
*2018 - מקדש מעט (קבוצתית), גלריה לאמנות בצלאל, תל אביב.
*2017 - אאוטליין - איור ומילים בירושלים
*2017 - נונסנס ויהדות - תערוכה קבוצתית בפ"ת.
*2016- ״כולם צריכים חיבוק״,אירוע אמנות השתתפותית רב-תחומית, ״אוצרות״, בית  אליאנס, ירושלים.
*2014 - תערוכת קומיקס קבוצתית בינלאומית ביריד ספרי האמן בברלין.
*2013 - הביאנלה של ירושלים לאמנות יהודית עכשווית.
*2012 - 'Ordinary', גלריית לורבר, 'שנקר', בי"ס גבוה להנדסה ולעיצוב, רמת גן.
*2011 - “תסבוכת”, הגלריה של סדנאות האמנים בתלפיות, ירושלים
*2010 - 'X+'Y קומיקס ישראלי 1995–2010, המוזיאון הישראלי לקריקטורה וקומיקס, חולון. תערוכה קבוצתית.
*2010 - 'אשת העשור שלי', גלריית בית יד לבנים, רמת השרון. תערוכה קבוצתית.
*2009 - "בית", תערוכה של קבוצת ארמדיל בגלריה עירוני ה'- 2010
*2009 - '2009 השנה שהייתה!', המוזיאון הישראלי לקריקטורה וקומיקס, חולון. תערוכה קבוצתית.
*2009 - 'אמנות בשדרות', יצירות אמנות במרחב הציבורי, שדרות תל אביב. תערוכה קבוצתית.
*2007 - 'שירה ואמנות', הגלריה העירונית, רעננה. תערוכה קבוצתית.

## קישורים חיצוניים

* יצירותיו של שלומי צ'רקה
* טורי מדור הקומיקס "שאינו משיב כהלכה" 'בוואלה! יהדות'
* שלומי צ'רקה מארח אצל טל השילוני ברדיו 88FM
* שלומי צ'רקה מתארח ב-2018 בתוכנית הרדיו "המחסן" בהגשת יוסי בבליקי (רדיו מהות החיים) https://ondemand.eol.co.il/episode/1114/25/1279/המחסן-101116
ספיישל REM עם שלומי צ'רקה ברדיו הקצה -https://www.kzradio.net/shows/specials/39991
* 
* יצירותי של שלומי צ'רקה - https://www.behance.net/Charky
* 
* שלומי צ'רקה מתארח ב-2019 בתוכנית הרדיו "המחסן" בהגשת יוסי בבליקי https://radio.eol.co.il/allseries/hamachsan-shel-babliki/babliki-141119/
אלי אשד על החוברת "הצינורות המקובלים" (2007)
* 
* 
* 
* שלומי צ'רקה עונה ל"שאלון"
* חוברות וספרים של שלומי צ'רקה למכירה
* 
* ריאיון עם שלומי צ'רקה באתר "ספרים"
* 

קטגוריה:מאיירים ישראלים
קטגוריה:קומיקסאים ישראלים
קטגוריה:קריקטוריסטים ישראלים
קטגוריה:בוגרי ישיבת כפר הרא"ה
קטגוריה:בוגרי ישיבת ההסדר קריית שמונה
קטגוריה:פתח תקווה: אישים
קטגוריה:ירושלים: אישים
קטגוריה:ישראלים שנולדו ב-1979